钦定古今图书集成/明伦汇编/氏族典/第106卷 > 裴觉
## 钦定古今图书集成/明伦汇编/氏族典/第106卷 > 裴觉

按《万姓统谱》：“觉，长安人。光启中为杭州刺史。属董昌
作乱，兵兴道阻，觉遂留家于杭。子坚，仕吴越。钱氏累
官至丞相。”

===裴子云===按《尚友录》：子云：新乡令邑人王恭戍边，留牸牛六头
于舅李琎家，五年产犊三十头。恭还索牛，琎曰：“尔牛
已死其半，止还三头。”恭诉之，子云收入狱，捉琎至，曰：
“贼盗牛三十头，藏尔庄内。”即拷之，琎急曰：“我牛实外
甥牸所生。”于是以五头酬琎，馀尽还恭。